**Zápisnica**

**Z 1. zasadnutia Obecného zastupiteľstva konaného dňa 19.02.2020 o 18:00 hod. na Obecnom úrade v Dolnom Kalníku**

**Prítomní**: starostka : Iveta Balšianková,

poslanci : Pavol Huntata, Ing. Pavol Sedmák, Peter Vrabko, , Ing. Peter Olajec,

Mgr. Matej Paulíny

kontrolórka : Ing. Janka Jesenská

**Program:**

1. Zahájenie, prezentácia
2. Schválenie programu OZ a určenie zapisovateľa a overovateľov zápisnice,
3. Správa hlavnej kontrolórky o kontrolnej činnosti za rok 2019
4. Informácia k investíciám na rok 2020
5. Rôzne
6. Diskusia
7. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú všetci poslanci a zasadnutie OZ je uznášania schopné.

**Bod 2**

Starostka obce predložila poslancom návrh programu OZ, tak ako bol zverejnený na úradnej tabuli a web stránke obce a následne dala o ňom hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 1 / 2020 zo dňa 19.02.2020**

* **schvaľuje** program zasadnutia OZ

Za zapisovateľa starostka určila Ing. Pavla Sedmáka , za overovateľov zápisnice Pavla Huntatu a  Petra Vrabka

**Bod 3**

Hlavná kontrolórka obce predložila správu o kontrolnej činnosti za rok 2019, ktorá tvorí prílohu zápisnice

Keďže poslanci nemali k správe žiadne doplňujúce ani pozmeňujúce návrhy dala hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 2/ 2020 zo dňa 19.02.2020**

* **berie na vedomie správu hlavnej kontrolórky o kontrolnej činnosti za rok 2019**

**Bod 4**

Starostka obce informovala poslancov o prebiehajúcej žiadosti o stavebné povolenie na stavbu verejného osvetlenia v lokalite Kliny I. a II. Po vydaní SP sa v roku 2020 začne s realizáciu budovania verejného osvetlenia v lokalite Kliny I.

Poslanci svojpomocne prerábajú priestory garáže pod obecným úradom kde budujú priestor pre stretnutia občanov. Po skončení sa miestnosť zariadi malým kuchynským kútom, stolmi a lavicami.

V roku 2020 je naplánovaná úprava verejných priestorov a vysadenie zelene v starej časti obce a okolí zástavky.

Dominantnou prioritou stále zostáva vybudovanie verejnej kanalizácie v starej časti obce a lokalite Pod Šimovcom. Obec v roku 2019 podala žiadosť na jej dotáciu z enviromentálneho fondu.

**Bod 5**

Rôzne

Kontrolórka obce predložila prítomným poslancom návrh na vyplácanie cestovných náhrad pre starostku obce paušálne vo výške 25€ za mesiac. Starostka obce si 2 roky vyúčtováva cestovné náhrady v súlade so zákonom a vnútornou smernicou obce. Zákon takúto možnosť dáva, za predpokladu vyjadrenia súhlasu obecného zastupiteľstva. Starostka obce dala po diskusií k predloženému návrhu hlasovať.

**Hlasovanie**: - prítomnosť - 5 poslanci – 100%

- hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 3/ 2020 zo dňa 19.02.2020**

* **schvaľuje** návrh na vyplácanie paušálnych cestovných náhrad pre starostku obce vo výške 25 €/mesiac

**Bod 6**

Diskusia

Poslanci Obecného zastupiteľstva priebežne diskutovali o témach programu.

**Bod 7**

Na záver starostka obce poďakovala poslancom za účasť.

 V Dolnom Kalníku, dňa 26.02.2020

Zapísal: Ing. Pavol Sedmák

Overil: Peter Vrabko

Pavol Huntata

Iveta Balšianková, starostka obce